Document ID: 32008D0444

ODLOČBA KOMISIJE
z dne 5. junija 2008
o finančnem prispevku Skupnosti za nujne ukrepe za boj proti bolezni modrikastega jezika v Nemčiji leta 2007
(notificirano pod dokumentarno številko C(2008) 2363)
(Besedilo v nemškem jeziku je edino verodostojno)
(2008/444/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1) in zlasti člena 9(2) Direktive,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (2) ter zlasti člena 3(3) in člena 3(5) Odločbe,
ob upoštevanju naslednjega:
(1)
Odločba 90/424/EGS določa postopke, ki urejajo finančni prispevek Skupnosti za posebne veterinarske ukrepe, vključno z nujnimi ukrepi. Države članice prejmejo finančni prispevek Skupnosti za kritje stroškov nekaterih ukrepov za boj proti izbruhom bolezni modrikastega jezika kot pomoč pri čimprejšnjem izkoreninjenju bolezni modrikastega jezika.
(2)
Člen 3(5) Odločbe 90/424/EGS določa pravila o deležih stroškov, nastalih v državah članicah, ki jih lahko zajema finančni prispevek Skupnosti.
(3)
Finančni prispevek Skupnosti za nujne ukrepe za boj proti bolezni modrikastega jezika urejajo pravila, določena v Uredbi Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (3). Navedena uredba se uporablja za finančne prispevke Skupnosti, odobrene državam članicam za upravičene izdatke, kakor so opredeljeni v navedeni uredbi, zaradi nekaterih ukrepov za izkoreninjenje bolezni v primerih iz člena 3(1) Odločbe 90/424/EGS.
(4)
V Nemčiji je leta 2007 prišlo do izbruha bolezni modrikastega jezika. Pojav navedene bolezni pomeni resno nevarnost za živino v Skupnosti.
(5)
Zato je Nemčija uvedla potrebne nujne ukrepe za preprečitev širjenja bolezni modrikastega jezika.
(6)
Nemčija je 28. novembra 2007 v skladu s členom 6 Uredbe (ES) št. 349/2005 predložila finančne informacije, ki so potrebne pred odobritvijo finančnega prispevka Skupnosti.
(7)
Nemčija je v celoti izpolnila tehnične in upravne obveznosti iz člena 3 Odločbe 90/424/EGS in člena 6 Uredbe (ES) št. 349/2005.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Finančni prispevek Skupnosti za Nemčijo
Nemčiji se lahko odobri finančni prispevek Skupnosti za kritje stroškov, ki jih je navedena država članica imela zaradi uvedbe ukrepov iz člena 3(2) Odločbe 90/424/EGS za boj proti bolezni modrikastega jezika leta 2007.
Člen 2
Način plačila
Prvi obrok v znesku 950 000,00 EUR se izplača kot del finančnega prispevka Skupnosti iz člena 1.
Člen 3
Naslovnik
Ta odločba je naslovljena na Zvezno republiko Nemčijo.
V Bruslju, 5. junija 2008

Labels: 19
5
0
6
18